SINTEZA

obiecțiilor și propunerilor (recomandărilor) la proiectul Ordinului cu privire la aprobarea Metodologiei de evaluare a efectivelor de vânat și calculul cotelor de recoltare.

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/ propunerii (recomandării)** | **Argumentarea autorului proiectului** |
| **Ministerul Justiției al Republicii Moldova****Aviz nr. 04/2-10611 din 29.11.2024** | 1. La pct. 9 sbp. 11) din Regulamentul cu privire la organizarea și funcționarea Ministerului Mediului, aprobat prin Hotărârea Guvernului nr. 145/2021, nu reprezintă temei legal expres pentru adoptarea ordinului în discuție și urmează a fi exclus din clauza de adoptare.
2. În clauza de adoptare se va indica sursa publicării actului normativ care reprezintă temei juridic. La pct. 1 textul „conform anexei nr. 1” se va substitui cu textul „(se anexează)”, întrucât ordinul conține o singură anexă.
3. Parafa de aprobare se va indica după cum urmează: „Aprobată prin Ordinul ministrului mediului nr. \_\_\_/2024”. Semnalăm că, ordinele se emit de ministru și nu de minister, conform art. 11 alin. (1) lit. k) din Legea nr. 98/2012 privind administrația publică centrală de specialitate.
4. Titlul „Preambul” se va exclude, ținând cont de prevederile art. 43 din Legea nr. 100/2017, potrivit cărora în preambulul actului normativ sunt prevăzute scopul şi raţiunea adoptării, aprobării sau emiterii actului normativ, motivaţia socialpolitică, economică sau de altă natură, precum şi direcţiile principale care sunt reflectate în actul normativ. Preambulul precedă clauza de adoptare şi nu conţine norme juridice şi reguli de interpretare. De regulă, acesta însoţeşte un act normativ de importanţă majoră pentru societate. Drept urmare, se vor exclude și pct. 1 și 2, cu atât mai mult că dispoziția propusă la pct. 2 ține de conținutul ordinului și se regăsește la pct. 3 al acestuia.
5. Sugerăm excluderea din titlul Capitolului II a cuvintelor „Noțiuni Generale”, în contextul în care Capitolul I este intitulat „Dispoziții Generale”. Totodată, a se revizui și conținutul acestor capitole, ținând cont de prevederile art. 45 alin. (1) din Legea nr. 100/2017, care statuează că, dispoziţiile generale ale actului normativ sunt prevederile care: a) determină obiectul, scopul şi domeniul de aplicare; b) orientează întreaga reglementare; c) explică termeni (noțiuni) şi definesc concepte.
6. A Se revizui consecutivitatea numerotării, deoarece pct. 38 se repetă.
7. La pct. 41 tabelul menționat urmează a fi numerotat cu nr. 1, corespunzător ordinii expunerii tabelelor în proiectul Metodologiei. Prin urmare, tabelele ce urmează după acest tabel se vor renumerota.
8. Cu referire la conținutul propus la pct. 45, menționăm că anexele nu au un temei cadru în textul actului normativ, prin urmare se va înlătura omisiunea dată. Potrivit art. 49 alin. (3) din Legea nr. 100/2017, anexa trebuie să aibă un temei cadru în textul actului normativ şi să se refere exclusiv la obiectul determinat prin norma de trimitere. În context, parafa de aprobare a Anexei nr. 1 se va completa cu textul „la Metodologia de evaluare a efectivelor de vânat (speciilor de faună de interes cinegetic) și calcul al cotelor de recoltare” (obiecție valabilă pentru toate anexele la Metodologie).
9. Proiectul se va revizui în vederea eliminării neclarităților și greșelilor gramaticale. Conform prevederilor art. 54 din Legea nr.100/2017, textul proiectului actului normativ se expune într-o formulă clară și concisă, pentru a se exclude orice echivoc, iar textul punctelor trebuie să aibă un caracter dispozitiv, să prezinte norma instituită fără explicații sau justificări.
 |  **Se acceptă.**  **Se acceptă.** **Se acceptă.**  **Se acceptă.**   **Se acceptă.**  **Se acceptă.** **Se acceptă.**  **Se acceptă.**  **Se acceptă.**  |

**Ministru Sergiu LAZARENCU**